A válogatottban először 2011 júliusában, 18 évesen lépett pályára egy Chile elleni Copa América-mérkőzésen. 2015-ben részt vett a CONCACAF-aranykupán, amelyet Mexikó meg is nyert. Bár eredetileg bekerült a 2018-as világbajnokság mexikói keretébe is, több mint öt héttel a kezdés előtt elszenvedett sérülése nem jött helyre, így szinte az utolsó pillanatban az a döntés született, hogy Reyes helyett végül Erick Gutiérrez utazik a vb-re.